STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.35 | 2020.gada 30.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāvis |  | I.Eglītis |
| Ekonomikas ministrijas pārstāvis |  | D.Brūklītis |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | J.Bekmanis |
| Izglītības un zinātnes ministre | − | I.Šuplinska |
| Izglītības un zinātnes ministrijas valsts sekretāra p.i.  | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | E.Severs |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | O.Zeile |
| Tieslietu ministrijas pārstāve | − | K.Ķipēna |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta biroja pārstāve | − | E.Sivika |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve | − | I.Gailīte |
| Valsts kancelejas pārstāvis | − | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības priekšsēdis | − | G.Kaminskis |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas priekšnieks | − | A.Ruks |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī, Lietuvā, Igaunijā un Eiropā kopumā.
2. Pieņemt zināšanai sēdes vadītāja sniegto informāciju par Valsts kancelejas sagatavotajiem grozījumiem Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (turpmāk – rīkojums Nr.655), lai noteiktu papildu drošības pasākumus, ieviešot stingrākus visaptverošus pasākumus visas valsts mērogā, lai samazinātu iedzīvotāju pulcēšanos un risku inficēties. Pieņemt zināšanai Izglītības un zinātnes ministrijas, Latvijas Pašvaldību savienības un Kultūras ministrijas pārstāvju viedokli, ka gadījumos ja ierobežojumi nav visaptveroši visām nozarēm, tad piedāvātais regulējums attiecībā uz mācību procesa ierobežojumiem nav atbalstāms. Sagatavoto rīkojuma projektu virzīt izskatīšanai Ministru kabineta 2020.gada 1.decembra sēdē. Konceptuāli atbalstīt Izglītības un zinātnes ministrijas priekšlikumus grozījumiem rīkojumā Nr.655 (sports; bērna ievietošana sociālās korekcijas izglītības iestādē) un Izglītības un zinātnes ministrijai tos kopā ar pamatojumu anotācijai nosūtīt Valsts kancelejai. Konceptuāli atbalstīt Kultūras ministrijas priekšlikumu grozījumiem rīkojumā Nr.655 (muzeju apmeklētāju skaita ierobežojums un noslodze) un Kultūras ministrijai tos kopā ar pamatojumu anotācijai nosūtīt Valsts kancelejai. Konceptuāli atbalstīt Iekšlietu ministrijas priekšlikumu grozījumiem rīkojumā Nr.655 (ieceļotāju kontroles pastiprināšana) un Iekšlietu ministrijai tos kopā ar pamatojumu anotācijai nosūtīt Valsts kancelejai. Konceptuāli atbalstīt Veselības ministrijas priekšlikumu grozījumiem rīkojumā Nr.655 (medicīnas tūrisms; prakse rezidentiem) un Veselības ministrijai tos kopā ar pamatojumu anotācijai nosūtīt Valsts kancelejai. Valsts kancelejai papildināt rīkojuma projektu un anotāciju atbilstoši saņemtajiem priekšlikumiem, kā arī papildināt anotāciju ar informāciju par to, kā ierobežojumi un regulējums attiecināmi uz cilvēkiem, kas mājsaimniecībā dzīvo vieni (vientuļie cilvēki), un uz Ziemassvētku tirdziņiem.
3. Atbalstīt priekšlikumu, ka gadījumā ja ir valsts atbalsts sejas masku pieejamībai, tad bērni no 7 gadu vecuma sejas maskas sāk lietot sabiedriskajā transportā un skolās no 2021.gada janvāra.
4. Atbalstīt Ekonomikas ministrijas alternatīvo grozījumu rīkojumā Nr.655 (tirdzniecības centru darbība brīvdienās; kosmētikas, alkohola veikalu darbība brīvdienās u.c.) virzīšanu izskatīšanai Ministru kabineta 2020.gada 1.decembra sēdē, ja Ekonomikas ministrija sadarbībā ar Tieslietu ministriju un Iekšlietu ministriju (Valsts policiju) sagatavo priekšlikumu normatīvajam regulējumam kontroles mehānisma nodrošināšanai tirdzniecības vietās (skaidras, saprotamas, pamatotas un izkontrolējamas normas) un konkrētām sankcijām komersantiem, ja prasības netiek ievērotas. Ekonomikas ministrijai sagatavotos priekšlikumus nosūtīt koordinācijas grupas dalībniekiem. Ekonomikas ministrijai sagatavot priekšlikumus attiecībā uz izpārdošanas (akciju) regulējumu, lai ierobežotu un samazinātu apmeklētāju skaitu tirdzniecības vietās izpārdošanas periodā.
5. Jautājumu par Covid-19 saslimušo, kontaktpersonu un pašizolācijā esošo personu uzraudzības sistēmas efektivitāti (kontrolējošo institūciju kapacitāte, uzraudzības efektivitāte; pašvaldības institūciju iesaiste uzraudzības funkcijas veikšanā) izskatīt nākamajā koordinācijas grupas sēdē 2020.gada 3.decembrī.
6. Atbalstīt Tieslietu ministrijas priekšlikumu, ka Slimību profilakses un kontroles centrs uz kārtējās nedēļas otrdienas plkst. 12.00 sagatavoto informāciju par pašvaldībām, kurās iepriekšējā nedēļā 14 dienu kumulatīvās saslimstības rādītājs uz 100 000 iedzīvotājiem par 50 % pārsniedzis valsts vidējo rādītāju, nosūta arī oficiālajam izdevumam "Latvijas Vēstnesis" publicēšanai. Tieslietu ministrijai sagatavot attiecīgus grozījumus rīkojumā Nr.655 un iesniegt tos izskatīšanai nākamajā koordinācijas grupas sēdē 2020.gada 3.decembrī.
7. Pieņemt zināšanai Tieslietu ministrijas sniegto informāciju par grozījumu nepieciešamību Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (sertifikātu pagarināšana). Ministrijām līdz š.g. 3.decembrim savus priekšlikumus grozījumu papildināšanai nosūtīt Tieslietu ministrijai. Tieslietu ministrijai atbilstoši saņemtajiem priekšlikumiem precizēto noteikumu projektu iesniegt izskatīšanai koordinācijas grupas sēdē.
8. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem Valsts aizsardzības militāro objektu un iepirkumu centra noliktavās un Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem.
9. Satiksmes ministrijai izvērtēt, vai izskatīšanai Ministru kabineta 2020.gada 1.decembra sēdē virzītie grozījumi rīkojumā Nr.655 ietekmēs tās pārziņā esošo nozaru pamatdarbību (dažādu sertifikātu, licenču, apliecinājumu, apliecību un citu tamlīdzīgu dokumentu izsniegšana, termiņa pagarināšanai vai atjaunošanai nepieciešamie pārbaudījumi vai eksāmeni, kurus nav iespējams rīkot attālināti).

Sēdi slēdz plkst. 18.20

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu